Reacția lui Hagi, după moartea lui Maradona: E o tristețe fără margini. Un geniu care a facut milioane de copii să joace fotbal.
Hagi: Simt o tristețe fără margini la moartea unui geniu". Diego Armando Maradona, în vârstă de 60 de ani, a murit miercuri. Ziarele argentiniene vorbesc despre "un stop cardiorespirator".
Fostul căpitan al Naționalei de Aur a Româniie, Gheorghe Hagi, a avut un mesaj emoționant după decesul lui Diego Armando Maradona, cel pe care l-a întâlnit, într-un meci direct între naționalele României și Argentinei, la Mondialul din 1990: "Simt o tristețe fără margini la moartea unui geniu"."Este o zi de doliu pentru fotbal și pentru întreaga omenire. Simt o tristețe fără margini la moartea unui geniu care, și mai nedrept, a dispărut prea repede. Dumnezeu să-l odihnească pe unicul Diego Maradona", scrie Gheorghe Hagi, pe pagina sa de Facebook."Un jucător unic, un geniu care a facut milioane de copii să joace fotbal. A jucat fotbal așa cum trebuie să-l joci, cu zâmbetul pe buze. E o zi tristă mondială, pentru fotbalul din lume. Dumnezeu sa-l ierte", a spus mai Hagi, la Europa FM.Hagi a postat și o poză în care apar cei doi căpitani, Hagi – decarul Naționalei României și Maradona, căpitanul Agentinei, la meciul de legendă de la Campionatul Mondial din 1990, câștigat de reprezentantiva României cu scorul 1-1.Diego Armando Maradona, în vârstă de 60 de ani, a murit, miercuri, cel mai probabil din cauza unui stop cardiorespirator.Ziarul argentinian Clarin vorbește despre "un stop cardiorespirator" suferit de Maradona în casa sa din Tigre, unde s-a stabilit după operația la cap.Maradona avea 60 de ani și a fost externat de zece zile din spital, după o operație delicată de îndepărtare a unui cheag de sânge.